Justin na Aminat McClure wapaiga picha wakiwa wamevalia nguo za magharibi mwa Afrika pamoja na watoto wao watatu

Wanandoa wa Marekani Aminat na Justin McClure walichapisha picha hii ili kusherehekea familia ilio na mchanganyiko wa tamaduni , hatua iliosababisha maelfu ya watu kuisambaza , wengi wao wakitoka katika familia zenye tamaduni tofauti. 

Wanandoa hao wanaoishi mjini New Jersy , Marekani walipiga picha hiyo pamoja na  watoto wao wakiwa wamevalia nguo yenye mtindo wa Afrika magharibi ili kuheshimu tamaduni ya Nigeria ambako Aminata anatoka. 

Aliondoka Lagos , kusini magharibi mwa Nigeria wakati familia yake iliopoelekea Marekani akiwa mdogo. 

"Tulitaka kuwapatia watoto hawa funzo kuhusu tamaduni tofauti zilizopo duniani ili kuweza kujinufaisha kwa kuzikubali', Justin aliambia BBC.

"Kama familia tungependa kuweka taarifa yenye uzito na ningependa kusherehekea utamaduni wa Aminata. 

Nguo hizo zilishonwa na mwanamitindo mmoja kutoka Cameroon Claude Kameni, ambaye aliwasiliana na familia hiyo akitaka kuwatengezea nguo hizo.

Wanandoa hao ambao wanawao pacha ni maarufu sana katika mitandao ya kijamii  walichapisha picha hiyo katoka mtandao wa instagram na facebook ambapo imesambazwa mara 15,000 .

Chapisho hilo lenye kichwa kikuu ''Sherehekeeni tamaduni zenu na pia tamaduni za wale munaowapenda, nani anunga mkono wazo hili? imezungumziwa zaidi ya mara 2,200

Mwanamke mmoja ambaye aliishukuru familia hiyo kwa kuonyesha tamaduni tofauti , alielezea kwamba pia yeye anatoka familia ilio 'na rangi tofauti'.

Wengine walivutiwa na kupata msukumo mbali na kusambaza matumaini yao ya kuwalea watoto waliozaliwa kutoka baba na mama walio na tamaduni tofauti ikiwemo lugha. 

"Hii ni nzuri sana, aliandika mtumiaji mmoja wa ukurasa  wa facebook  Aber Rose Luna. Mimi ni mwanamke mwenye mizizi ya Marekani na Itali na mume wangu ni Mexicana. 

''Mimi mwenyewe hupendelea wana wangu wawe wanaweza kuzungumza lugha ya Kihispania  na Kiingereza kwa sababu sipendi tamaduni zao za Mexican kupotea  kwa sababu sijui lugha... \n\nNipe kichwa kizuri cha makala hapo juu.
Kwa nini watu wanasambaza sana picha hii?